Hindiston hukumati firibgarlikda gumon qilingan Greenpeace xalqaro ekologik tashkilotining mamlakat hududidagi faoliyatini to‘xtatish to‘g‘risida qaror qabul qildi, deb xabar bermoqda Reuters. “Ushbu holat mavjud hukmron doiralarining chuqur murosasizligi ifodasidir”, — deb vaziyatga izoh berdi tashkilotning Hindistondagi filiali rahbariyati. Greenpeace ning Hindiston filiali direktori Vinuta Gopalning so‘zlariga ko‘ra, tashkilot hukumatning ushbu qarori bo‘yicha tushuntirish talab etishni rejalashtirgan.